u niyadu’ nu katangka

una nyadu’an nuwawa nu Sakidaya tu katangka hananaysa, caay kawnu ninel atu buliyasan ani limad, caaykaw nabalucu’an nu binawlan a malimad, tadaw uni padengan nu talakaway nuhulam (中華民國政府) apa bulaw tu nyadu’, nanu kasumamadan ku binacadan nuwawa nu Sakidaya, mi kilim tu matatungusay a kitidaan nu nyadu’, kyu laenel satu mueneng i tini katukuh ayda, uni sadakadakayan tu nu binawlan  matatud amukilim tupala, ami sanga’ tu papaluma’an nu nyadu’, tada uni kabaludan nu balucu amin kyu, maka sanga’ tu papatideng tu nyadu’ katukuh ayda, pina henay a mihcen katukuh ayda kuni patatuletules,  

nu laylay mueneng i tini. ayda tadekes han pa limad kutademaw sa, u tada milisapen tu binacadan ku mahiniyay a kakawaw, caay pi dateng tunika tenes mueneng, hacica kunika labades mi kaykung tu papaluma’an nu nyadu’, hacica kunika ngelu’ misanga’ tu sapadadan mi sanga’ tu papanyadu’an. kaci pidateng tunika sademidemiad nu binawlan, misapaya miatang tu sapadadan tu kakaydaan nu kelakela’,caay pahanhan ku binawlan atu katalalan mu culu’ tu lala’ miselen, muculu’tu ba’tu atu  

liken sapikaci tu aetengan tu nanum, miatang henay misacilis misakapah tu kakaydaan nu binawlan, mi salaku caay ka dayum patideng tu nyadu’.   

 paydang han ku Binawlan pa bulaw 

ayda hidahan u miaamay ku binawlan amubahbah, caay pi sanga’i tu nyadu’ caay pa sanga’i tu luma’i, tadaw u nipialaw nyadu’

mu bahbah tu tademaw nu binawlan, pabeli sa tunu luma’ a kalisiw tada inaynay’, u nuluma’sa caay pakaalai tuluma’,unuplala’ sa tada caacaay pakaala tu umah, hatida kuni .kangelu’ patadas anu patatungus han pabeli tu luma’ kaw, patatungus han pabeli tu naumahan kaw  ku kapah datengen nu balucu’, tadaw kukung kina talakaway a sibu mi lisapen tu malukay, hida han kita usitawu misa punelay. 

 caay ka dayum patideng tu nyadu’ 
ayda ma lawlawpes ku nyadu’ nu Sakidaya, u nyadu’ay atademaw inayinayi’ tu matepa, malawlawpes tuwaca ayda, u duma ta cuwacuwa mi kilim tu ameday cakayen a luma’, idaw ku caayay henay pakaala tu luma’, idaw ku natabakiyay ku luma’ yui katangka henay ayda sa adiding tuway, awcima kusi tatungusay mu kilim aw sibutu kusi tatungusay mu kilim sa kunidateng numita ayda, anu caay kausibu sa a caay ka taneng ku icelang, sa kunidateng nu mita ayda, anu caay kilimi a hidahida satu ku 

wawa nu Sakidaya, hidahida asatu ku nyadu’ nu Sakidaya ma buliyas a malawpes.  

 u babutingan nu nyadu’ maudip 
i tini i katangka a nanyadu’an u babutingan nu Sakidaya, i tida i liwliw nu lakulakuwan tu cilicili san, u kakanamuhan nu Binacadan nu Sakidaya malahuk patawsi, anu idaw tu kulawad nu labu nuluma’sa, atu biyabiyaw kiyanca tayni  i lakulakuwan malahuk tu buting patawsi i umah, alahican sa ma tatud kuluma’ tayni pademiad sa mibuting, pakalahuk tu lalabu nuluma’, alahican sa beleng sa ku inyadu’ay taumah, mapulung malahuk iumah i pibutingan nu nyadu’ tu Katangka, na yadah ku kaludi  u udang u sipud atu tuda u sulimang a butingan, idaw amin ku tuud nubuting, alahican salabi sa ku masakapahay papubu, i cilicilisan matabal tu sananal mu sudat tupubu, aluday ma lalibed nu nikaalaan tu buting taluma’. itawya ani kaudip nu nyadu’ sa pala pinsing hantu nunyadu’, ku katangka a umaumahan anu maydih tubuting sa inywtu mibuting, caay ka anywiw tubuting    

tu sasalami’en hatida kuniku lihalay nu nikaudip nu nyadu’ay.     

 maciyungay nu baliyus palumaan nu sibu（裏那里部落） 
i tiniyay i hitu (屏東) u Paliwan atu Lukay a Binacadan, ma ciyung nu baliyus ma pelad ku buyu’ maala kunyadu’, tali mecmec han nu talakaway（政府）mulimuut ku nyadu’,sipi sanga’ nu sibui paluma’ pa tungusan tu pala atu luma’, sakapah han nusibu mi sauliulic kunyadu’, sipi sanga’ tu katatengilan atu mamaliyan nu nyadu’ , hatida kunipi diput nusibu twniyan a nyadu’ sa, ami tuniyam sa bahbahan caay paluma’i,ka caay palecadi kunipi diput tu banacadan saw, kasini kinikinih tu Binacadan mu diput, kasini sakinikinih tu Binacadan mupupu, cikakapah hidan ku kakawaw

mahica. anu palecalecad han ku nipidiput tu Binacadan, kasini tiwyd u malecaday tu itiniyay i taywan a Binacadan amahica acasaw.

 pa sukasen ku pala niyam 
mahini ma lawlawpes ku nyadu’ niyam u Sakidaya, ayda pa belien kami pasukas tu pala kya taluma’amin ku tademaw niyam, misanga’ tu nyadu’ niyam u katangka kya taluma’amin ku Sakidaya i tadanyadu’,anu caay pi sanga’ kami tu luma atu nyadu’,

kya taluma’ amin ku wawa niyamu u Sakidaya, kya a kapah kami pa saupu tu tademaw niyam u Sakidaya, kya masaupu tuway 

ku Binacadan niyam caay kalawpes, kya ma sasuadih amin kami u laluma’an, mabulah tu kami tu tademaw niyam,  

 pi sanga’en kami tu cacudadan 
ma hini a pasaupu kami tu wawa niyam, atu palalitin nu lalangawen i Binacadan niyam, pa dadutus kami tu kakawaw nunyadu’ ay, nama kaydaay i tuasan akakawaw, patatules kami tu laylay niyam u Sakidaya i Binacadanna, hacica kuni kangelu’ niyam i kasumamad an misanga’ tu nyadu’, a pakalihalay tu nyadu’ pakakapah misaungay i nyadu’, ayda a pasubana’ kami tu kamu 

niyam i wadiwawa, pasubana’ tu kakawaw nu lalangawen, pa tatules tu lisin niyam u Sakidaya hananay, u sakalihalay mu saupu pasuba’ tu wadiwawa niyam, kya lipahak ku balucu’ niyam tu demiamiad.

 kadihi i kami u Sakidaya aBinacadan 

u Sakidaya a binacadan tada malawacu sawacun nu namaka nutaway a binacadan, u nyadu’ nu Sakidaya a binacadan, nanu ka Alikakayan katukuh i kahulaman, caay henay ka lihalay kuni eneng nu nyadu’, nanu tawya itiniyay henay ici Panaysaydan a palaan mueneng, tayniyan nu namakayniyay i ngapin a tademaw, tu amiliyas tayni iTakubuwan mueneng, tu apacpacen nu hulam mabuliyas ku nyadu’ nu Sakidaya, tayni i tudutuduwan atu kalcabi’an mueneng, mahida sa culiwaden aca nu kinsibu tayni i katangka, sadikuday bahbahen nu hitay tu ama lawlawpes ku nyadu’nu Sakidaya.

 caay henay ka laenel kueneng 
ni katayniyan nu  Sakidaya i kilay a enalan, caay henay ka samengmeng kuni eneng nu nyadu’ nu Sakidaya, sanisanni sa 

ma bulawm ta cuwacuwa malimad mueneng, sa liyuliyut sa itini inu kilayan a pala caay ngmeng mueneng, sa upuup saan

sa cikatenes ma buliyas tu, cayhen katenes nama laliwasak sa, malcapu twaca ma pulung tu a masanyadu’, nika caayhenay

pi liyas tunukilayyan a pala, katukuh ayda sa mahida tuway,  


kakuniza:saydan atu micudaday2018
kakuniza:nuwatan o kumud
kakuniza:Nuwatan O Kumud